L 310/12
FI
Euroopan unionin virallinen lehti
1.12.2022
PÄÄTÖKSET NEUVOSTON PÄÄTÖS (EU) 2022/2341, annettu 21 päivänä marraskuuta 2022, päätöksen (EU) 2021/1345 muuttamisesta siltä osin kuin on kyse luvan antamisesta aloittaa neuvottelut Kolumbian ja Meksikon kanssa luonnonmukaisten tuotteiden kauppaa koskevien sopimusten tekemiseksi
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 3 ja 4 kohdan, ottaa huomioon Euroopan komission suosituksen, sekä katsoo seuraavaa: (1)
Euroopan parlamentin ja neuvoston asetuksessa (EU) 2018/848 (1) säädetään mahdollisuudesta myöntää pääsy unionin markkinoille luonnonmukaisesti tuotetuille tuotteille sellaisista kolmansista maista, joilla on kauppasopimuksen nojalla tunnustettu olevan tuotantojärjestelmä, joka saavuttaa samat tavoitteet ja noudattaa samoja periaatteita kuin unioni soveltamalla sääntöjä, joilla varmistetaan sama vaatimustenmukaisuuden taso.
(2)
Neuvosto antoi neuvoston päätöksellä (EU) 2021/1345 (2) komissiolle luvan aloittaa neuvottelut luonnonmukaisesti tuotettujen tuotteiden kauppaa koskevien sopimusten tekemisestä unionin sekä Argentiinan, Australian, Costa Rican, Etelä-Korean, Intian, Israelin, Japanin, Kanadan, Tunisian, Uuden-Seelannin ja Yhdysvaltojen välillä.
(3)
Komissio aloitti neuvottelut Kolumbian ja Meksikon kanssa 16 päivänä kesäkuuta 2014 annetun neuvoston päätöksen (3) mukaisesti.
Kyseiseen päätökseen sisältyi neuvottelujen keston rajoittaminen, eikä neuvotteluja voitu saattaa päätökseen ennen määräajan päättymistä.
(4)
Näin ollen olisi aloitettava neuvottelut luonnonmukaisesti tuotettujen tuotteiden kauppaa koskevien sopimusten tekemiseksi Kolumbian ja Meksikon kanssa.
Neuvottelut olisi käytävä päätöksen (EU) 2021/1345 lisäyksessä olevien neuvotteluohjeiden pohjalta.
(5)
Sen vuoksi on aiheellista muuttaa päätöstä (EU) 2021/1345 Kolumbian ja Meksikon sisällyttämiseksi sen soveltamisalaan.
(6)
Päätöksen (EU) 2021/1345 lisäyksessä olevia neuvotteluohjeita olisi muutettava Kolumbiaa ja Meksikoa koskevien viittausten sisällyttämiseksi siihen.
(7)
Päätös (EU) 2021/1345 olisi näin ollen muutettava tämän mukaisesti,
(1) Euroopan parlamentin ja neuvoston asetus (EU) 2018/848, annettu 30 päivänä toukokuuta 2018, luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta (EUVL L 150, 14.6.2018, s. 1).
(2) Neuvoston päätös (EU) 2021/1345, annettu 28 päivänä kesäkuuta 2021, luvan antamisesta aloittaa neuvottelut Yhdysvaltojen, Argentiinan, Australian, Costa Rican, Intian, Israelin, Japanin, Kanadan, Etelä-Korean, Tunisian ja Uuden-Seelannin kanssa luonnonmu­ kaisesti tuotettujen tuotteiden kauppaa koskevien sopimusten tekemisestä (EUVL L 306, 31.8.2021, s. 2).
(3) Neuvoston päätös, annettu 16 päivänä kesäkuuta 2014, valtuutuksesta aloittaa neuvottelut luonnonmukaisilla tuotteilla käytävää kauppaa koskevista Euroopan unionin ja kolmansien maiden välisistä sopimuksista (ks. asiakirja ST 10474/14 osoitteessa http:// register.consilium.europa.eu).